КОМИ РЕСПУБЛИКАСА АРХИВ АГЕНТСТВОЛÖН ТШÖКТÖД

**Гражданалöн запросъяс серти архив справкаяс сетöм кузя государственнöй услуга сетан административнöй регламент вынсьöдöм йылысь**

ТШÖКТА:

1. ВынсьöдныГражданалöн запросъяс серти архив справкаяс сетöм кузя государственнöй услуга сетан административнöй регламент содтöдын индöм серти.

2. Тайö тшöктöдсö олöмö пöртöм бöрся видзöдны юрнуöдысьöс вежысь Р.Н. Дамяновскалы.

Агентствоса юрнуöдысь В.В. Романович

Сыктывкар

2009 вося июль 23 лун

18 №

Вынсьöдöма

Коми Республикаса

архив агентстволöн

2009 во июль 23 лунся 18 №-а

тшöктöдöн

(содтöд)

Гражданалöн запросъяс серти архив справкаяс сетöм кузя государственнöй услуга сетан административнöй регламент

I. Панас

1. Государственнöй услуга ним.

Гражданалöн запросъяс серти архив справкаяс сетöм кузя государственнöй услуга сетöм (водзö – государственнöй услуга).

2. Гражданалöн запросъяс серти архив справкаяс сетöм кузя государственнöй услуга сетан административнöй регламент индö лöсялана уджлысь кадколастсö да сьöрсьöн-бöрсьöн вöчöмсö (административнöй процедураяс).

3. Олöмö пöртысь власьт органлöн ним, кодi веськыда сетö государственнöй услугаясö.

Государственнöй услугасö сетö Коми Республикаса архив агентство (водзö – Агентство).

4. Государственнöй услуга сетöмсö веськыда регулируйтысь нормативнöй правовöй акт лыддьöг.

Государственнöй услугаыс сетсьö татшöм нормативнöй правовöй актъяс серти:

Россия Федерацияса Оланподув (Россия Федерацияса законодательство собрание, 2009, 4 №, 445 ст.);

«Россия Федерацияын архив удж йылысь» 2004 во октябр 22 лунся 125-ФЗ №-а Федеральнöй оланпас (Россия Федерацияса законодательство собрание, 2004, 43 №, 4169 ст.);

«Россия Федерацияса гражданалысь шыöдчöмъяс видлалан пöрадок йылысь» 2006 во май 2 лунся 59-ФЗ №-а Федеральнöй оланпас (Россия Федерацияса законодательство собрание, 2006, 19 №, 2060 ст.);

«Персональнöй юöръяс йылысь» 2006 во июль 27 лунся 152-ФЗ №-а Федеральнöй оланпас (Россия Федерацияса законодательство собрание, 2006, 31 №(1 юкöн), 3451 ст.);

«Юöръяс, юöр сетан технологияяс йылысь да юöр видзöм йылысь» 2006 во июль 27 лунся 149-ФЗ №-а Федеральнöй оланпас (Россия Федерацияса законодательство собрание, 2006, 31 №(1 юкöн), 3448 ст.);

Архив организацияяс уджлöн медшöр правилöяс (ошкöма Росархив коллегиялöн 2002 во февраль 6 лунся решениеöн).

5. Государственнöй услуга сетан помшуöмъяс опишитöм.

Государственнöй услуга сетан помшуöмöн лоö гражданалöн корöмъяс серти архив справкаяс, архив копияяс да архив выпискаяс сетöм сэтшöм юалöмъяс кузя, кутшöмъяс йитчöмаöсь Россия Федерацияса законодательство серти гражданалы социальнöй отсöг сетöмкöд, пенсияöн могмöдöмкöд, кокньöдъяс да компенсацияяс босьтöмкöд Агентствоын видзан архив документъяс подув вылын.

6. Государственнöй услуга босьтысьясöс опишитöм.

Государственнöй услуга босьтысьясöн лоöны граждана (водзö – шыöдчысьяс).

Шыöдчысьясöн вермöны лоны торъя йöз, кодъяслöн Россия Федерацияса законодательство серти эм татшöм правоыс, либö Россия Федерацияса законодательствоöн урчитöм пöрадок серти сетöма налы лöсялана уджмогъяс.

7. Тайö Регламентын вöдитчана кыввежöртасъяс:

Тайö административнöй регламентын вöдитчöны татшöм медшöр кыввежöртасъясöн:

шыöдчысь – гражданин (торъя морт), кодi корсьö Россия Федерацияса законодательство серти сылöн правоясö да вöляö инмысь юöр;

запрос – юöр босьтысьлöн шыöдчöм шуöмöн либö гижöмöн, сы лыдын электроннöй документöн;

архив документ – юöр кутысь материальнöй носитель, кытчö пасйöма реквизитъяс, мый серти сiйöс позьö идентифицируйтны, да кодöс колö видзны гражданалы, обществолы, государстволы индöм носительлöн да пасйöм юöрлöн тöдчанлун вöсна;

архив справка – документ, кöнi пасйöма запрос йылысь архивлысь юöр, документлысь корсьысян лыдпасъяссö, мый подув вылын сiйöс гижöма, пасйöмöн;

архив копия – документ, кöнi петкöдчö архив документлöн гижöдыс либö серпасыс сылысь корсьысян лыдпасъяссö индöмöн;

архив выписка – документ, кöнi архивнöй документлöн гижöд юкöнлысь, мый йитчöма торъя юалöмкöд, лоöмторкöд либö морткöд, гижöма быд кыв документлысь корсьысян лыдпасъяссö индöмöн.

II. Государственнöй услуга сетан пöрадок дорö корöмъяс

8. Документ лыддьöг, мый колö государственнöй услуга сетöм вылö.

8.1. Государственнöй услуга сетöм вылö подулöн лоö шыöдчыссянь гижöмöн, сы лыдын электроннöй пошта пыр сетöмöн, запрос, мый гижсьö ас кöсйöм серти.

8.2. Гижöда запросын (шыöдчöмын) индыссьöны татшöм быть колана реквизитъяс:

Агентстволöн ним (да инпас мöдöдiгöн) либö Агентстволöн чина морт, код вылö сiйöс инпасалöма;

шыöдчысьлöн ов, ним, вич;

шыöдчысьлöн пошта инпас, йитчöм вылö телефонъяс;

юалöм кузя сюрöссö гижöм;

кадпас;

ас кырымпас.

«Öтуввез – шыöдчöмъясын» гражданалы колö сетны татшöм быть колана реквизитъяс:

Агентстволöн ним либö Агентстволöн чина морт, код вылö сiйöс инпасалöма;

юалöм кузя сюрöссö гижöм;

шыöдчысьлöн ов, ним, вич;

шыöдчысьлöн пошта инпас;

электроннöй инпас;

письмö мöдöдан кадпас.

Личнöй приём дырйи шыöдчысь петкöдлö мортöс эскöдысь документ.

8.3. Колана дырйи шыöдчысь сетö гижöда запрос дорö колана документъяс да материалъяс, либö налысь копияяс.

8.4. Кор Агентствоö воö шыöдчыссянь запрос, кутшöмöс оз позь решитны содтöд юöръястöг либö стöчмöданторъястöг, Агентство запрос регистрируйтöм лунсянь 7 лун чöжöн корö шыöдчыссянь колана стöчöдöмъяссö да содтöд юöръяссö.

8.5. Медым босьтны мöд йöз йылысь персональнöй юöръяс, сэки колö сетны Россия Федерацияса законодательствоöн индöм содтöд документъяс, мый эскöдöны шыöдчысьлысь полномочиеяссö.

8.6. Государственнöй услуга сетöмысь сьöм оз босьтсьы.

9. Государственнöй услуга йылысь юöртан пöрадок:

9.1. Агентстволöн инпас, уджалан кад, юöр сетан телефонъяс да пошта инпас:

Агентстволöн инпас, сылöн пошта инпас: 167982, Коми Республика, Сыктывкар, Первомай ул, 90 к.;

Агентстволöн электроннöй инпас: [archkom@mail.ru](mailto:archkom@mail.ru)

Государственнöй услуга сетысь Агентствоса чина йöзлöн юöр сетан телефонъяс:

нуöдысь специалист-эксперт, кодi сетö уджалан стаж эскöдöм йылысь, ошкöм эскöдöм йылысь архив справкаяс, архив документъяслысь копияяс либö архив документъяслысь выпискаяс – тел./факс (8212) 24-61-55;

консультант, кодi сетö удждон ыджда эскöдöм йылысь архив справкаяс, архив копияяс либö архив выпискаяс – тел. (8212) 20-45-10; 24-53-20.

Агентствоса чина йöзöн гражданаöс примитан график:

Агентствоса юрнуöдысь быд вежон воторникö 14 час 00 минутсянь 18 час 00 минутöдз;

Агентствоса юрнуöдысьöс вежысь быд вежон четвергö 14 час 00 минутсянь 17 час 00 минутöдз;

Агентствоса чина йöз уджалан лунъяс серти:

выльлунö – четвергö 09 час 00 минутсянь 13 час 00 минутöдз да 14 час 00 минутсянь 17 час 00 минутöдз;

пекничаö 09 час 00 минутсянь 13 час 00 минутöдз да 14 час 00 минутсянь 15 час 30 минутöдз;

шойччан лунъяс: субöта да вежалун.

Кор Агентстволöн уджалан кадыс вежсьö, сэки вермасны индыны гражданаöс мöд примитан режим.

Агентствоса юрнуöдысь да сiйöс вежысь примитöны гражданаöс водзвыв гижсьытöг.

9.2. Государственнöй услуга сетанног йылысь юöртöны:

гижöмöн шыöдчöм кузя;

телефон пыр;

электроннöй пошта пыр;

кор гражданин ачыс шыöдчö Агентствоö.

9.3. Государственнöй услуга сетан юалöмъяс кузя юöрсö Агентствоса чина йöз сетöны татшöм юалöмъяс кузя:

эмöсь-ö коран архив документъясыс Агентствоын;

запрос збыльмöдан кадколаст.

Государственнöй услуга сетан юалöмъяс кузя телефон пыр вочакыв сетiгöн Агентствоса чина йöзлы колö тыр-бура, вежавидзöмöн висьтавны колана мортлы государственнöй услуга сетан пöрадок да условиеяс йылысь, гöгöрвоöдны помкаяссö, мый серти вермасны государственнöй услугаяс сетöмын öткажитны.

10. Государственнöй услуга сетан кадколаст.

10.1. Гижöда шыöдчöмъяс кузя запрос вылö вочакывсö сетöны шыöдчöмсö пасъян лунсянь 30 лунысь оз дырджык кадколастö.

10.2. Законодательствоöн индöм случайяс дырйи Агентство вермö нюжöдны запрос видлалан кадсö да государственнöй услуга сетöмсö 30 лун вылö та йылысь шыöдчысьöс юöртöмöн.

Запрос видлалан кад нюжöдöм йылысь шыöдчысьлы юöртöны гижöмöн пошта инпас пыр либö электроннöй пошта пыр (кор эм шыöдчысьлöн электроннöй инпас).

10.3. Личнöя шыöдчигöн шыöдчысьöс чина морт вермö примитаны 30 минутысь оз дырджык.

10.4. Сэк, кор Агентствоын запрос серти абуöсь архив документъясыс да Агентство тöдö, кытысь позьö босьтны корöм юöръяссö, шыöдчысьлы запроссö регистрируйтан лунсянь сизим лун чöжöн юöртöны либö мöд инпас йылысь да запроссö коланаинö мöдöдöм йылысь, либö шыöдчысьлöн инпас серти юöртöны, кытысь колö босьтны корöм юöръяссö.

10.5. Сэк, кор запрос збыльмöдöм вылö колöны содтöд юöръяс, государственнöй услуга сетан кадколастыс артавсьö содтöд юöръяс воан лунсянь.

11. Государственнöй услуга мыйтакö кад вылö дугöдан либö государственнöй услуга сетны öткажитан подув лыддьöг.

Государственнöй услуга мыйтакö кад вылö дугöдан подув –шыöдчысьöн сетöм юöръяссö стöчмöдöмын коланлун.

Государственнöй услуга сетны öткажитöм вылö подувъяс:

запрос гижöд лыддьыны абу позянлуныс;

мöд йöзлöн шыöдчигöн персональнöй юöръяс босьтöмын эмöсь дзескöдöмъяс;

запросын эмöсь ёрччана либö увтыртана кывъяс, Агентствоса чина мортлöн, сылöн семьяö пырысьяслöн олöмлы, дзоньвидзалунлы да эмбурлы лёк вöчны кöсйöм;

Агентствоын корана архив документъясыс абуöсь.

12. Шыöдчысьяслы государственнöй услугаяс сетан местаяс дорö корöмъяс.

12.1. Агентствоын шыöдчысьяслы государственнöй услуга сетан местаяслы колö лöсявны Россия Федерацияса законодательствоöн индöм комфортнöй условиеясöн могмöдан, сы лыдын вермытöмъяслы государственнöй услугаяс босьтöм вылö правоясöн могмöдан корöмъяслы.

12.2. Шыöдчысьясöс примитöны жыръясын, кутшöмъясöс колö могмöдны:

табличкаясöн кабинет номер, государственнöй услуга сетöм вöсна кывкутысьлысь чинсö индöмöн;

документъяс оформитöм вылö пызанъясöн да улöсъясöн;

гижöм вылö бумагаöн да канцелярия кöлуйöн;

юöр сетан стендöн.

12.3. Государственнöй услуга сетан жыр юöр босьтöм вылö оборудуйтсьö юöр сетан стендöн, кöнi сетсьö татшöм юöр:

тайö Административнöй регламентыс;

гражданаöс примитан график;

государственнöй услуга сетысь чина йöзлöн ов, ним, вич;

инпас (пошта, электроннöй, Агентстволöн телефонъяс да уджалан кад);

документ лыддьöг, мый колö государственнöй услуга сетöм вылö;

гижöда запрос (шыöдчöм) гижан образец.

12.4. Государственнöй услуга сетан местаясын индöма öтув вöдитчан местаяс (асмогасянiнъяс) да волысьяслысь вылыс кöлуй видзан местаяс.

12.5. Агентстволöн инпас серти здание пыранiнö öшöдöны табличка Агентстволöн нимöн Коми Республикакса государственнöй кывъяс вылын.

13. Государственнöй услуга сетысь чина йöзлöн уджалан местаяс дорö корöмъяс.

13.1. Государственнöй услуга сетысь чина йöзлöн уджалан местаяслы колö лöсявны татшöм корöмъяслы:

лоö зданиелöн торъя жырйын, кодi лöсялö санитарно-эпидемиологическöй правилöяслы да нормативъяслы да оборудуйтöма пöжарысь видзчысян системаöн да пöжар кусöдан средствоясöн;

колана дырйи эм позянлун кокниа петны жырйысь да пырны;

оборудуйтöма персональнöй компьютерöн «Öтуввез»-ö пырны позянлунöн, юöр сетан федеральнöй да региональнöй справочнöй системаöн;

оборудуйтöма сканируйтан да печатайтан устройствоясöн, телефонöн, факс аппаратöн.

III. Административнöй процедура

14. Архив справка, архив копия да архив выписка сетан административнöй процедура опишитöм.

14.1. Административнöй процедураö пырö шыöдчысьлысь запрос видлалöм да збыльмöдöм.

14.2. Административнöй процедура нуöдöм вылö подувнас лоö Агентствоö шыöдчыссянь гижöмöн (сы лыдын электроннöя) запрос (шыöдчöм) воöм.

14.3. Архив справка, архив копия да архив выписка сетан административнöй процедураö пырöны татшöм административнöй удж:

запрос примитöм да медводдзаысь обработайтöм, регистрируйтöм, видлалöм, резолюция дасьтöм да збыльмöдöм вылö запроссö сетöм;

запрослысь тематикасö ашализируйтöм да сiйöс збыльмöдны позянлун йылысь решение примитöм;

запроссö збыльмöдöм;

запрос вылö вочакыв дасьтöм, оформитöм да сетöм (мöдöдöм).

14.4. Административнöй процедура нуöдан кадколаст, мый колö государственнöй услуга сетöм вылö, индöма тайö Административнöй регламентлöн II юкöдса 10 пунктын.

14.5. Государственнöй услуга сетан пöрадок збыльмöдсьö блок-схема серти (Административнöй регламент дорö 1 №-а содтöд).

15. Запрос примитöм да медводдзаысь обработайтöм, регистрируйтöм, видлалöм, резолюция дасьтöм да збыльмöдöм вылö запроссö сетöм.

15.1. Запроссö примитö чина морт, кодi кывкутö Агентствоын делопроизводство котыртöм вöсна.

15.2. Агентствоö запрос примитöны татшöм способъясöн:

пошта пыр;

шыöдчысьыс вайö ачыс;

факс связь пыр;

электроннöй пошта пыр;

телефонограммаöн.

15.3. Кор запросыс воö электроннöй пошта пыр (Öтуввез-шыöдчöм»), сэки запроссö печатайтöны да водзö уджыс мунö öтувъя пöрадок серти. Татшöм запросас кö индöма электроннöй пошталöн инпасыс да (либö) пошта инпасыс, то шыöдчысьлы мöдöдсьö «Öтуввез-шыöдчöм» видлавны примитöм йылысь уведомление.

15.4. Кор запроссö примитöны шыöдчыссянь личнöй приём дырйи, то налöн корöм серти вöчсьö запрос копия, кытчö пуктыссьö штамп, кадпас да запрос примитысьлöн кырымпас.

15.5. Конверт восьтiгöн прöверитöны документъяссö, правильнöйöсь-ö да дзоньöсь-ö документъясыс, сы лыдын запрос дорö пуктöмаяссö. Воöм письмöлöн конвертыс оз шыбитсьы сэк, кор сöмын конверт серти позьö лыддьыны шыöдчысьлысь инпассö, письмö мöдöдан да запрос воан кадпассö.

15.6. Агентствоö воöм запрос регистрируйтöны воан лунö да сетöны сылы торъя регистрируйтан номер, мый пасйыссьö запросын да запрос регистрируйтан журналын.

15.7. Запрос регистрируйтöмыс лоö подулöн, медым заводитны государственнöй услуга сетöм кузя удж.

15.8. Регистрация бöрын запроссö сетöны Агентствоса юрнуöдысьлы видлалöм вылö.

15.9. Агентствоса юрнуöдысь видлалö запроссö сылöн воан луннас да дасьтö збыльмöдöм йылысь резолюция;

15.10. Запрос збыльмöдöм йылысь резолюцияа запроссö чина морт, кодi кывкутö Агентствоын делопроизводство удж котыртöм вöсна, сетö збыльмöдысьлы Агентствоса юрнуöдысьöн видлалöм бöрын öти уджалан лун чöжöн.

15.11. Индöм административнöй действиеяслöн помшуöмöн лоö запрос збыльмöдöм йылысь резолюция дасьтöм да государственнöй услуга сетысь Агентствоса чина мортлы запроссö сетöм.

16. Запрослысь тематикасö ашализируйтöм да сiйöс збыльмöдны позянлун йылысь решение примитöм.

16.1. Индöм административнöй действие, а сiдзжö административнöй действиеяс збыльмöдысьясöн, кутшöмъясöс индöма тайö административнöй регламентлöн 17-18 пунктъясын, лоöны Агентствоса чина йöз налöн компетенция серти (водзö – Збыльмöдысьяс).

16.2. Агентствоса юрнуöдысьлöн резолюцияа запрос сетсьö Збыльмöдысьлы, медым сiйöс збыльмöдöм йылысь решение примитöм вылö анализируйтны тематикасö.

16.3. Збыльмöдысь запрос тематикасö анализируйтö сы могысь, медым тöдмавны:

тырвыйö-ö сетöма запросын юöрыс да колöны-ö содтöд тöдмöгъяс;

кöнöсь архив документъясыс да колö-ö непрофильнöй запроссö мöдлаö (мöд инпас серти) мöдöдны;

16.4. Сэк, кор запросын юöрыс абу тырвыйö (колöны содтöд тöдмöгъяс да стöчмöдöмъяс), запрос регистрируйтан лунсянь сизим лун чöжöн гижöны шыöдчысьлы содтöд тöдмöгъяс коланлун йылысь уведомление письмööн, сы лыдын электроннöя.

16.5. Сэк, кор Агентствоын запрос серти абуöсь архив документъясыс да Агентство тöдö, кытысь позьö босьтны корöм юöръяссö, шыöдчысьлы запроссö регистрируйтан лунсянь сизим лун чöжöн юöртöны либö мöд инпас йылысь да запроссö коланаинö мöдöдöм йылысь, либö шыöдчысьлöн инпас серти юöртöны, кытысь колö босьтны корöм юöръяссö.

Колана юöръяс босьтан места йылысь уведомлениесö мöдöдöны шыöдчысьлöн инпас серти пошта либö электроннöй иппас пыр. Уведомление сы йылысь, мый Агентствоын абуöсь корöм юöръясыс, мöдöдöны шыöдчысьлöн инпас серти пошта инпас пыр.

16.6. Сэк, кор Агентствоын эмöсь запрос збыльмöдöм вылö колана архив документъясыс, Збыльмöдысь веськыда босьтчö сiйöс збыльмöдны.

16.7. Административнöй действиеяс, мый индöма тайö Административнöй регламентлöн 16 пунктын, пöртсьöны олöмö Агентствоса юрнуöдысьлöн резолюцияöн индöм кадколастö, но запрос регистрируйтан лунсянь 30 лунысь оз дырджык.

16.8. Индöм административнöй действие збыльмöдан помшуöмöн лоö збыльмöдысьöн запрос тематика анализируйтöм подув вылын сiйöс збыльмöдны позянлун йылысь решение примитöм.

17. Запрос збыльмöдöм.

17.1. Збыльмöдысь запрос збыльмöдны позянлун йылысь примитöм решение подув вылын веськыда збыльмöдö сiйöс научно-справочнöй аппарат (делöяслöн опись) да архив документъяс серти, кытшöмъяс видзсьöны Агентствоын.

17.2. Архив справкаын индыссьöны документъяслöн нимъяс, кадпасъяс, номеръяс да гижсьöны юöръяс, кутшöмъяс эмöсь документъясын да пырöны запросын индöм юалöмъяс дорö.

Архив справкаö пыртсьöны сöмын юöръяс, мый гижöма документъясын, збыльмöдысьлы оз позь архив документ видзöм кузя сетны комментарийяс да вöчны кывкöртöдъяс. Архив справка гижöд бöрын индыссьöны документлöн архив шрифтъяс, мый лоö подулöн архив справка гижöм вылö.

17.3. Архив копияяс да архив выпискаяс вöчöны сöмын сэтшöм документ серти, кöнi эмöсь кымынкö торъя, öта-мöдкöд йитчытöм, юалöмъяс.

Архив копияясын да архив выпискаясын колö сетны запрос серти архив документ юкöнлысь тыр гижöдсö.

17.4. Административнöй действиеяс, мый индöма тайö Административнöй регламентлöн 17 пунктын, пöртсьöны олöмö Агентствоса юрнуöдысьлöн резолюцияöн индöм кадколастö, но запрос регистрируйтан лунсянь 30 лунысь оз дырджык.

17.5. Индöм административнöй действиелöн збыльмöдан помшуöмöн лоö архив справка, архив копия либö архив выписка гижöд дасьтöм.

18. Запрос вылö вочакыв дасьтöм, оформитöм да сетöм (мöдöдöм).

18.1. Архив справка, архив копия да архив выписка лöсьöдö да оформитö запрос Збыльмöдысь.

18.2. Архив копияяс да архив выпискаяс дасьтöны Агентстволöн письмö бланок вылын «Архив копия» да «Архив выписка» документлысь ним пасйöмöн.

18.3. Архив справка лöсьöдсьö Агентстволöн бланок вылын индöм форма серти (Административнöй регламент дорö 2 №-а содтöд), кырымавсьö Агентствоса юрнуöдысьöн, а сiдзжö архив справка лöсьöдысь Збыльмöдысьöн да эскöдсьö Агентствоса гербöвöй печатьöн.

18.4. Архив копияяс да архив выпискаяс эскöдсьöны Агентствоса юрнуöдысьлöн кырымпасöн да архив копия да архив выписка лöсьöдысь Збыльмöдысьöн, а сiдзжö Агентствоса канпаса печатьöн.

18.5. Запрос Збыльмöдысьяс архив справка, архив копия да архив выписка дорö гижöны сопроводительнöй письмö.

18.6. Архив справкалысь, архив копиялысь да архив выпискалысь медводдза экземпляръяссö мöдöдöны шыöдчысьлы сопроводительнöй письмööн, мый кырымалöма Агентствоса юрнудысьöн.

18.7. Архив справкалысь мöд экземплярсö пуктöны делöö.

18.8. Архив справкаяс, архив копияяс да архив выпискаяс вермасны сетны:

шыöдчысьяслы расписка серти мортöс эскöдысь документ петкöдлöм бöрын;

мöд йöзлы законодательство серти нотариусöн эскöдöм доверенносьт петкöдлöм бöрын.

18.9. Административнöй действиеяс, мый индöма тайö Административнöй регламентлöн 18 пунктын, пöртсьöны олöмö Агентствоса юрнуöдысьлöн резолюцияöн индöм кадколастö, но запрос регистрируйтан лунсянь 30 лунысь оз дырджык.

18.10. Индöм административнöй действиелöн збыльмöдан помшуöмöн лоö шыöдчысьлы сопроводительнöй письмööн архив справка, архив копия либö архив выписка сетöм (мöдöдöм).

18.11. Шыöдчысьлöн запросъяс серти архив справкаяс, архив копияяс да архив выпискаяс сетöм кузя административнöй процедура лыддьыссьö помалöмöн, сылöн помшуöмъяс серти кö примитöмаöсь колана мераяс, да шыöдчысьлы юöртöма запрос видлалан помшуöмъяс йылысь.

IV. Государственнöй услуга сетöм бöрся видзöдан пöрадок да формаяс

19. Сы бöрся, кыдзи быд лун пыдди пуктöны да збыльмöдöны тайö административнöй регламентлысь положениеяс, а сідзжö кыдзи Агентствоса кывкутысьяс примитöны решениеяс, видзöдö Агентствоса юрнуöдысьöс вежысь.

19.1. Тырвыйö да колана ног сетöм государственнöй услуга бöрся видзöдöны планöвöй да непланöвöй прöверкаяс отсöгöн.

19.2. Тырвыйö да колана ног сетöм государственнöй услуга бöрся планöвöй прöверкаяс нуöдö Агентствоса юрнуöдысь вося отчётъяс анализируйтöмöн. Планöвöй прöверкаяс нуöдсьöны вонас öтчыдысь.

19.3. Тырвыйö да колана ног сетöм государственнöй услуга бöрся планысь öтдор прöверкаясыс нуöдсьöны сетöм государственнöй услугаяс бöрся быдлунся контролируйтан помшуöмъяс серти.

Планысь öтдор прöверкаяс нуöдан подулöн лоöны Агентствоö воöм норасьöмъяс да вöзйöмъяс.

19.4. Прöверкаяслöн помшуöмъяс оформитöны справкаясын, кöнi пасйöны аддзöм тырмытöмторъяссö да найöс бырöдöм кузя вöзйöмъяссö.

19.5. Агентствоса чина йöз кывкутöны тайö Административнöй регламентлöн корöмъясö кутчысьöм вöсна, могъяс збыльмöдöмысь (могъяс збыльмöдтöмысь) да законодательство серти государственнöй услуга сетöмын решениеяс примитöмысь.

V. Чина мортлысь могъяс збыльмöдöмсö (могъяс збыльмöдтöмсö), а сідзжö государственнöй услуга сетігöн сыöн примитöм решениесö обжалуйтан пöрадок

20. Чина мортлысь могъяс збыльмöдöмсö (могъяс збыльмöдтöмсö) , а сiдзжö государственнöй услуга сетігöн сыöн примитöм решениесö ёрдöдз (ёрдысь öтдор) обжалуйтан пöрадок.

20.1. Агентствоса чина мортлöн могъяс збыльмöдöмсö (могъяс збыльмöдтöмсö) ёрдöдз обжалуйтанторнас вермас лоны тайö Административнöй регламентлысь положениеяс торкöм.

20.2. Шыöдчысьяслöн эм право чина йöзлысь да государственнöй услуга сетiгöн примитöм решениеяссö обжалуйтны.

20.3. Ёрдöдз обжалуйтан процедура заводитöм вылö подувнас лоö Агентствоса юрнуöдысьлы чина йöзлöн могъяс збыльмöдöм (могъяс збыльмöдтöм) вылö гижöмöн норасьöмъяс сетöм.

20.4. Шыöдчысь аслас гижöда норасьöмын быть индö:

ов, ним, вич;

норасьöм вылö вочакыв мöдöдöм могысь йитчан телефон да пошта инпас;

мый йылысь норасьöмыс;

ас кырымпас да кадпас.

Колана дырйи шыöдчысь, медым эскöдны ассьыс подувъяссö, гижöда норасьöмкöд тшöтш сетö документъяс да материалъяс, либö налысь копияяс.

Норасьöмъяс примитöны Агентстволöн инпас серти, мый индöма тайö Административнöй регламентлöн 9.1. пунктын.

Шыöдчысь вермас босьтны Агентствоын гижöда норасьöм подулалöм вылö колана юöр да документъяс.

20.5. Агентствоса чина мортлöн могъяс збыльмöдöм (могъяс збыльмöдтöм) вылö норасьöмъяссö оз позь мöдöдны тайö чина йöзыслы.

20.6. Норасьöм вылö вочакывсö кырымалö Агентствоса юрнуöдысь.

20.7. Агентствоö воöм норасьöм вылö вочакывсö мöдöдöны шыöдчöмын индöм пошта инпас серти.

20.8. Агентствоö воöм гижöда норасьöмсö видлалöны 30 лун чöжöн норасьöм регистрируйтан лунсянь.

Торъя случайяс дырйи Агентствоса юрнуöдысь вермö нюжöдны норасьöм видлалан кадсö 30 лунысь оз дырджык кадколаст вылö норасьöм мöдöдысь шыöдчысьöс та йылысь юöртöмöн.

20.9. Норасьöм вылö вочакыв оз сетсьы сэк, кор гижöда норасьöмын абу индöма норасьöм водзмöстчысьлöн ов да пошта инпас, мый серти колö мöдöдны вочакывсö.

20.10. Кор норасьöмсö он вермы лыддьыны, а шыöдчысьлысь овсö да пошта инпассö верман, сэки та йылысь юöртсьö норасьöм мöдöдысь шыöдчысьлы.

20.12. Сэк, кор норасьöмын эмöсь ёрччан либö увтыртана кывъяс, чина мортлöн, а сiдзжö сылöн семьяö пырысьяслöн эмбурлы, олöмлы, дзоньвидзалунлы лёк вöчны кöсйöм, Агентство вермö шыöдчöмсö сэнi сетöм юалöмъясöн кольны вочакывтöг да юöртны шыöдчысьлы сы йылысь, мый оз позь правосö лёк вылö бергöдны.

20.13. Кор норасьöмын эмöсь сэтшöм юалöмъяс, мый вылö сылы абу öтчыдысь нин сетлöма гижöда вочакыв Агентствоö мöдöдöм воддза норасьöмъяс серти, да та дырйи норасьöмын оз вайöдсьыны выль подувъяс либö лоöмторъяс, сэки Агентствоса юрнуöдысь вермö примитны öчереднöй норасьöм подувтöмöн лыддьöм да тайö юалöм кузя шыöдчыськöд перписка дугöдöм йылысь решение.

20.14. Ёрдöдз (ёрдысь öтдор) обжалуйтан помшуöмöн лоö норасьöмын став индöм юалöмсö видлалöм, мераяс примитöм да норасьöмын корöм юалöмъяс кузя гижöда вочакыв мöдöдöм.

21. Чина мортлысь могъяс збыльмöдöмсö (могъяс збыльмöдтöмсö), а сiдзжö государственнöй услуга сетiгöн сыöн примитöм решение ёрдын обжалуйтан пöрадок.

Сэтшöм случай дырйи, кор, шыöдчысьлöн видзöдлас серти, чина мортлöн могъяс збыльмöдöмыс (могъяс збыльмöдтöмыс) да государственнöй услуга сетiгöн примитöм решениеясыс торкöны сылысь правояссö да оланпас серти интересъяссö, шыöдчысь вермö гижны шыöдчöмсö ёрд органъясö куим тöлысь чöжöн сiйö лунсянь, кор сiйö тöдмалiс сылысь правояс да вöля торкöм йылысь.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | | Гражданалöн запросъяс серти архив справкаяс сетöм кузя государственнöй услуга сетан административнöй регламент дорö  1 №-а содтöд | | |
|  | | | | |
|  | | | | |
|  | | | | |
| Гражданалöн запросъяс серти архив справкаяс сетöм кузя Коми Республикаса архив агенствоöн государственнöй услуга сетöмын сьöрсьöн-бöрсьöн действиеяслöн  **БЛОК-СХЕМА** | | | | | | | |
|  | | | | |  | | |
|  | | | | Гражданинлöн (шыöдчысьлöн**)**  запрос | | |  |
|  | | | |  | | |  |
|  | | | | Запроссö примитöм, медводдзаысь обработайтöм, регистрируйтöм, агентствоса юрнуöдысьöн видлалöм, резолюция дасьтöм да збыльмöдöм вылö запроссö сетöм | | |  |
|  | | | |  | | |  |
|  | |  | | Запрослысь тематикасö анализируйтöм да сiйöс збыльмöдны позянлун йылысь решение примитöм | | |  |
| **Паныд** | | | |  | | | **Да** |
|  |  | | |  | | |  |
| Государственнöй услуга сетны öткажитöм:  - корöм юöръяс абутöмлун йылысь, либö запроссö мöд инпас серти мöдöдöм йылысь уведомление сетöм, либö коран юöръяс босьтан места йылысь уведомление мöдöдöм;  - шыöдчысьлы гижöд лыддьыны позьтöмлун йылысь уведомление мöдöдöм;  - шыöдчысьлы запросын ёрччан либö увтыртан кывъяс вöсна öткажитöм йылысь уведомление мöдöдöм;  - шыöдчысьлы мöд морт шыöдчигöн персональнöй юöръяс босьтöмын дзескöдöмъяс йылысь уведомление мöдöдöм | | | Государственнöй услуга мыйткаö кад вылö дугöдöм – шыöдчысьлы тöдмöгъяс стöчмöдöмын коланлун йылысь уведомление мöдöдöм | Шыöдчысьöн содтöд тöдмöгъяс сетöм | | | Научно-справочнöй аппарат (делöяслöн опись да мукöдтор) да архив документъяс серти шыöдчысьлысь запрос збыльмöдöм |
|  |  | | |  | | |  |
| Запрос вылö вочакыв дасьтöм, оформитöм да сетöм (мöдöдöм) | | | | | | | |
|  | |  | |  | |  | |
| Государственнöй услуга сетöмсö помалöма | | | | | | | |

Гражданалöн запросъяс серти архив справкаяс

сетöм кузя государственнöй услуга

сетан административнöй регламент дорö

2 №-а содтöд

(архив справка форма)

Коми Республикаса

архив агентстволöн

бланок

Кодлы (шыöдчысьлöн ОНВ):\_\_\_\_\_\_\_\_\_\_

Шыöдчысьлöн инпас:\_\_\_\_\_\_\_\_\_\_\_\_\_\_\_\_

**АРХИВ СПРАВКА**

Коми Республикаса архив агентстволöн документъясын, \_\_\_\_\_\_\_\_\_\_\_\_\_\_\_\_\_\_\_\_\_\_\_\_вося \_\_\_\_\_\_\_\_\_\_\_\_\_\_­­­\_\_\_\_\_\_\_\_\_\_-ын, гижöма \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Подув: \_\_\_ №-а фонд, \_\_\_№-а опись, \_\_ №-а дело, \_\_\_№-а лл.

Справкаыс сетöма колана местаö сетöм вылö.

|  |  |  |
| --- | --- | --- |
| Коми Республикалöн  архив агентствоса юрнуöдысь  Кадпас\_\_\_\_\_\_\_\_\_\_ | \_\_\_\_\_\_\_\_\_\_\_\_\_  кырымпас | \_\_\_\_\_\_\_\_\_\_\_\_  кырымпас гöгöрвоöдöм |
| Збыльмöдысь  Кадпас\_\_\_\_\_\_\_\_\_ | \_\_\_\_\_\_\_\_\_\_\_  кырымпас | \_\_\_\_\_\_\_\_\_\_\_  кырымпас гöгöрвоöдöм |

Коми Республикаса

архив агентстволöн

канпаса печать

Исакова 22 698 пас